Die wenner van Lamelle se bederfpakkie is …Foto ter illustrasie. (Foto: verskaf) ’n Vrou het elke nou en dan ’n oomblik nodig waar sy haarself heerlik bederf met velprodukte uit die boonste rakke. Nadia Beukes en Lamelle het vroeër vandeesmaand ’n kompetisie op Maroela Media van stapel gestuur om vir een gelukkige vrou só ’n bederfgeleentheid te bied. Baie geluk aan Lizl van Drimmelen wat ’n Lamelle-bederfpakkie ter waarde van R3 000 losgeslaan het. Van Drimmelen is ’n kantoorbestuurder van Pretoria wat vreeslik uitsien daarna om die Lamelle-produkte te gebruik. “Julle het my jaar gemaak, ek het nog nooit iets gewen nie!” Só het Van Drimmelen gejubel toe sy die nuus hoor. Nadia Beukes word in talle Suid-Afrikaanse huishoudings geken as ’n sprankelende en beeldskone aanbieder en aktrise wie se oë nooit ophou glinster en wie se glimlag nooit verdwyn nie. Dié glanspersoonlikheid het egter ’n struikelblok gevind in iets wat haar keer op keer deur haar lewe gekniehalter het, naamlik haar vel. Die 15 jaar lange pad wat sy nou al saam met Lamelle stap, het groot vrug afgewerp. Sy noem haarself nie verniet ’n “Lamelle-vrou” nie. Hou Maroela Media dop vir nog lekker kompetisies en skryf in.